钦定古今图书集成/明伦汇编/氏族典/第267卷 > 王显
## 钦定古今图书集成/明伦汇编/氏族典/第267卷 > 王显

按《宋史王显传》：“显字德明，开封人。初为殿前司小吏，
太宗居藩，尝给事左右。即位，补殿直，稍迁供奉官。太
平兴国三年，授军器库副使。八年春，拜宣徽南院使。
是夏制授枢密使。淳化三年，授随州刺史，俄知永兴
军，徙延州。咸平初，改横海军节度，出知镇州。三年，改
授山南东道节度，同中书门下平章事，兼知定州。明”
年，加镇、定、高阳关三路都部署。契丹入寇，显大破之，
枭获名王、贵将十五人。改河阳三城节度。卒，赠中书
令，谥忠肃。